|  |  |  |
| --- | --- | --- |
|  | Bosna i HercegovinaFederacija Bosne i HercegovineHercegovačko – neretvanski kantonOpćina KonjicNAČELNIK | ISO EN 9001 OPCINA KONJIC C |

Broj:08-24-1-2772/2021

Konjic 04.08.2021 godine

Na osnovu člana 15. Zakona o principima lokalne samouprave u Federaciji Bosne i Hercegovine („Službene novine FBiH“ broj 49/06 i 51/09), člana 38. Statuta Općine Konjic („Službeni glasnik Općine Konjic“ broj 4/11, 6/11, 3/20), člana 13. Odluke o izvršavanju budžeta općine Konjic za 2021. godinu (Sl. glasnik općine Konjic broj 5/21) i Pravilnika o utrošku sredstava iz Budžeta općine Konjic namijenjenih aktivnoj politici zapošljavanja-podsticaj preduzetništva mladih i žena broj: 08-24-1-2770/2021, općinski Načelnik objavljuje:

**JAVNI POZIV**

**za dodjelu podrške za zapošljavanje mladih osoba sa evidencije Službe za zapošljavanje Konjic**

**I. PREDMET I CILJ JAVNOG POZIVA**

Podsticajna mjera je usmjerena na finansijsku podršku poslodavcima za provedbu programa zapošljavanja, obuke i stručnog usavršavanja i zapošljavanja nezaposlenih mladih osoba u skladu sa Zakonom o mladima FBiH (Službene novine FBiH broj: 36/10) s evidencije Biroa za zapošljavanje Općine Konjic za deficitarna zanimanja, prema uslovima Javnog poziva.

Za realizaciju Javnog poziva predviđena su sredstva u iznosu do 70.000,00 KM.

Program se realizira s ciljem povećanja konkurentnosti nezaposlenih osoba kroz obuku kod poznatog poslodavca, kao i obezbjeđenja prilike za zapošljavanje.

Programom je planirana obuka u konkretnom poslovnom okruženju za 30 nezaposlenih osoba, a od kojih će najmanje 25 zasnovati radni odnos kod poslodavca koji je organizovao obuku.

Kroz ovaj Javni poziv potiču se poslodavci na rješavanje problema prilagođavanja radne snage i zadovoljavanje stvarnih potreba tržišta rada.

**II. PRAVO UČEŠĆA**

Pravo učešća kroz ovaj Javni poziv imaju poslodavci registrovani na području Općine Konjic koji redovno izmiruju obaveze po osnovu poreza i doprinosa, te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa, kao i oni na koje se odnosi Zakon o finansijskoj konsolidaciji. Poslodavac je u obavezi da primi u radni odnos, u trajanju od najmanje 12 mjeseci, najmanje 80% osoba koje su završile obuku.

U Javnom pozivu ne mogu učestvovati:

• državne institucije, javne ustanove i druge organizacije, čiji osnivač ili suosnivač je Bosna i Hercegovina, Federacija BiH, kanton, općina i grad,

• poslodavci koji ne izmiruju redovno obaveze po osnovu poreza i doprinosa, ili koji nemaju potpisan sporazum sa Poreznom upravom Federacije BiH o izmirenju duga po osnovu doprinosa,

• poslodavci evidentirani u Registru novčanih kazni zbog duga neplaćenih novčanih kazni i troškova postupka, jer sa zaposlenikom nisu zaključili ugovor o radu (rad na crno).

**III. NAČIN FINANSIRANJA**

Subvencioniranje cjelokupnih troškova vrši se nakon provedena 3 (tri) mjeseca programa obuke, a na osnovu dostavljene propisane dokumentacije.

Sufinansiranje zapošljavanja, obuke i stručnog osposobljavanja i usavršavanja nezaposlenih osoba vršit će se u dva obročna plaćanja. Prvo obročno plaćanje se isplatit će se poslodavcu nakon završene obuke i dostavljanja dokaza o provedenoj obuci nezaposlenih osoba.

Drugo obročno plaćanje izvršit će se nakon dostavljanja dokaza o zaposlenju lica koja su završila obuku.

**IV. OSNOVNI KRITERIJI I OBAVEZNA DOKUMENTACIJA**

Podnosioci zahtjeva treba da ispunjavaju slijedeće uslove:

1. Zahtjev mora biti popunjen u cijelosti, u slučaju podnošenja zahtjeva sa nepotpunim informacijama, isti neće biti uzet u razmatranje prilikom odabira korisnika,
2. Podnosilac zahtjeva mora:
* osigurati najmanje 20% vlastitog učešća u finansiranju projekta, što mora biti vidljivo iz samog projekta (budžet projekta),
* osigurati zaposlenje za najmanje 80% polaznika obuke u minimalnom trajanju od 12 mjeseci.
* Prednost će imati poslovni subjekti koji iskažu interes za većim brojem uposlenika te visinom vlastitog učešća u projektu.

Prijava na Javni poziv preuzima se na zvaničnoj web stranici Općine Konjic.

**Obavezna dokumentacija:**

* Prijavni obrazac
* Program obuke
* Specifikacija troškova obuke
* Biografiju i dokaze o stručnoj osposobljenosti mentora
* Aktuelni izvod iz Sudskog registra, ne stariji od 6 mjeseci od dana raspisivanja javnog poziva
* Obavještenje o razvrstavanju pravnog lica prema klasifikaciji djelatnosti izdat od strane Federalnog zavoda za statistiku
* Uvjerenje o poreznoj registraciji sa ID brojem
* Uvjerenje o izmirenim obavezama po osnovu poreza i doprinosa ne starije od 6 mjeseci od dana raspisivanja javnog poziva
* Uvjerenje o izmirenim obavezama poreza na dodatnu vrijednost ukoliko je podnosilac aplikacije PDV obveznik, ne starije od 6 mjeseca od dana raspisivanja javnog poziva (izdato od strane Uprave za indirektno oporezivanje Bosne i Hercegovine) Ili sporazum sa Poreznom upravom Federacije BiH o izmirenju duga po osnovu doprinosa, odnosno dokaz o finansijskoj konsolidaciji.
* Bankovno pismo o bonitetu firme, sa navedenim glavnim računom i obaveznom naznakom da isti nije bio u blokadi zadnja 3 mjeseca
* Izjava aplikanta kojom potvrđuje mogućnost pružanja obuke i kojom se obavezuje da će za prenošenje stručnih znanja, vještina i nadgledanje rada polaznika stručnog osposobljavanja biti angažovan mentor, potpisana od strane ovlaštenog lica i ovjerena pečatom

Dokumentaciju je potrebno priložiti u originalu ili ovjerenoj kopiji. Nepotpune prijave se neće dalje razmatrati.

**V. ZAVRŠNE ODREDBE**

Prijave po javnom pozivu razmatrat će Komisija koju imenuje Načelnik Općine, a odabir poslodavaca vršit će se shodno uslovima iz Javnog poziva definisanim u Javnom pozivu.

Rang lista poslodavaca koji ispune kriterije javnog poziva objavit će se na službenoj web stranici Općine Konjic.

Javni poziv ostaje otvoren 15 dana od dana objavljivanja.

**VI. NAČIN PRIJAVE NA JAVNI POZIV**

Prijava po ovom Javnom pozivu sa pratećom dokumentacijom dostavlja se putem pošte na adresu: Općina Konjic – Služba za privredu, finansije i društvene djelatnosti, Maršala Tita br. 62 88400 Konjic ili direktno na protokol Općine Konjic sa naznakom “**JAVNI POZIV za dodjelu podrške za zapošljavanje mladih osoba sa evidencije Službe za zapošljavanje Konjic*”.***

Dodatne informacije mogu se dobiti u Službi za privredu, finansije i društvene djelatnosti Općine Konjic, kancelarija broj 29 ili na broj telefona 036/712-253.

DOSTAVITI: **NAČELNIK OPĆINE**

1.Načelnik **\_\_\_\_\_\_\_\_\_\_\_\_\_\_\_\_\_\_\_\_**

2. web stranicaOpćine Konjic  **Osman Ćatić s.r.**

3. Radio Konjic

4. Oglasna ploča

5. Služba za opću upravu i inspekcijske poslove-protokol

6. Služba

7. a/a

|  |  |  |
| --- | --- | --- |
|  Maršala Tita br.6288400 KonjicBosna i Hercegovina |  Telefon: +387 (0)36 712 200Fax: +387 (0)36 729 813E-mail:osman.catic@konjic.baWeb: http://www.konjic.ba |  PB: 07140955ID: 4227204140005 |